ΕΝΔΕΙΚΤΙΚΕΣ ΑΠΑΝΤΗΣΕΙΣ
3.α. Για την απάντηση στο ερώτημα, οι μαθητές/-ήτριες αναμένεται να αξιοποιήσουν τις κατάλληλες πληροφορίες του κειμένου, από το απόσπασμα:
· [bookmark: _GoBack]«Οι γερουσιαστές, κατ’ ελάχιστο όριο 25, διορίζονταν απ’ ευθείας από το βασιλέα. Ο βασιλεύς επίσης είχε το δικαίωμα να αυξήσει τον αριθμό των γερουσιαστών ως το μισό του συνολικού τους αριθμού. Σύμφωνα με το νέο σύνταγμα και πάλι ο μονάρχης μένει το κυριαρχικό πρόσωπο στο τριαδικό δόγμα της εξουσίας, την εκτελεστική, νομοθετική και δικαστική και μόνο ένα μέρος της κυρίαρχης τάξης συμμετέχει στη διαχείριση των κοινών.»

Σύνδεση με την ιστορική αφήγηση του σχολικού βιβλίου [Η διαμόρφωση και λειτουργία των πολιτικών κομμάτων στην Ελλάδα, Β. Χειραφέτηση και αναμόρφωση, 1. Το Σύνταγμα του 1844] μπορεί να γίνει ως προς τις εξής αναφορές:
· «[…] Στο Σύνταγμα καθορίστηκαν και οι βασιλικές εξουσίες … του αρμόδιου υπουργού […]»
· «[…] προβλεπόταν η ύπαρξη Βουλής … και θα διατηρούσαν το αξίωμά τους ισόβια […]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να παρουσιάζει τις βασιλικές εξουσίες, όπως αυτές καθορίστηκαν με το Σύνταγμα του 1844.

3.β. Για την απάντηση στο ερώτημα, οι μαθητές/-ήτριες αναμένεται να αξιοποιήσουν τις κατάλληλες πληροφορίες του κειμένου, από το απόσπασμα:
· «[…]το σύνταγμα που ψηφίστηκε από την Α΄ Εθνοσυνέλευση των Ελλήνων […] καθιέρωνε την άμεση εκλογή βουλευτών για μια τριετία από ένα εκλογικό σώμα ψηφοφόρων που είχαν συμπληρώσει το 25ο έτος της ηλικίας τους και κατείχαν «ιδιοκτησίαν τινά εντός της επαρχίας όπου έχουν την πολιτικήν διαμονήν των ή εξασκούν εν αυτή οιονδήποτε επάγγελμα ή ανεξάρτητον επιτήδευμα». Έτσι αφαιρούσαν το δικαίωμα του εκλέγειν από όσους είχαν εξάρτηση υπαλληλική ή ήταν απλοί εργάτες.»
Σύνδεση με την ιστορική αφήγηση του σχολικού βιβλίου [Η διαμόρφωση και λειτουργία των πολιτικών κομμάτων στην Ελλάδα, Β. Χειραφέτηση και αναμόρφωση, 1. Το Σύνταγμα του 1844] μπορεί να γίνει ως προς την εξής αναφορά:
· «[…] οριζόταν η εκλογική διαδικασία … ακόμη και διαφορετικών συνδυασμών [… ]».

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αναφέρετε στην κατοχύρωση - με το Σύνταγμα του 1844 - του δικαιώματος της καθολικής ψηφοφορίας και τις προϋποθέσεις του.
